
PARTEA OFICIALĂ 


mb lie 


No. 3078—1929. 
Concurs la parohia Ciumeşti. 


Pentru complenirea parohiei Ciumeşti (districtul 


leriului) prin aceasta publicăm un nou concurs cu ter- 


minul de 1 Decemvrie cr!. 
Oradea, Şed. Cons. din 31 Octomvrie 1929. 





= 





No. 3080—1929. 
Concurs la parohia Sântlazar. 


Pentru complenirea parohiei vacante din Sânt- 
lazar (districtul Barcăului) prin aceasta publicăm con- 
curs cu termenul de 15 Decemvrie crt. până când 
cererile se vor înainta acestui Ordinariat. 


Oradea, Şed. Cons. din 31 Octomvrie 1929. 


PARTEA NEOFICIALĂ 


a af Ie 


Im preajma Congresului de constituire 
aA.G.R. U.-lui. 


In 23—24 cor. se va ţinea la Blaj marele con- 
gres de constituire a Asociaţiei Generale a Românilor 
Uniţi (A. G. R. U.) In vederea acestui congres s'a 
adunat Vineri în 8 Nov. la Cluj comitetul de iniţiativă, 
pentru a pregăti toate cele necesare pentru congrese. 
S'au desbătut din nou Statutele pentru a avea un 
proect concret şi definitiv care se va supune congre- 
sului spre discuţie şi votare; s'au discutat combinaţii 
cu privire la alcătuirea primului comitet central şi 
asupra activităţii lui inițiale; s'a fixat apoi programul 
definitiv al celor două şedinţe de constituire din 23 
Nov. şi al celei festive prezidată de Inalt P. S. Sa 
metropolitul Duminică în 24 c. 

Fără îndoială că congresul dela Blaj din 23—24 
cor. al AGRU-lui va fi un puternic început al campa- 
niei de organizare a acestei asociaţii atât de necesare 
şi actuale pentru viaţa religioasă a mirenilor bisericii 
noastre. Lucruri bune de realizat în domeniul religios 
şi social sunt elâtea, încât vor trebui trezite şi anga- 
jate toate forţele active ale bisericii pentru a putea 
realiză măcar o parte din ele. Nervii motori ai acestei 
organizaţii vor fi preoţii din păstorirea sufletelor, dela 
a căror zel şi interes depinde viabilitatea acestei prea- 





actuale şi preanecesare asociaţiuni. 

De aceea plănuitorii şi conducătorii nouei aso- 
ciațiuni religioase-culturale vor apelă la “concursul, 
sprijinul şi îndoita activitate a preoţilor din păstorire, - 
acordându-le atât în comitetul parohial, şi diecezan, 
cât şi în cel central din Cluj, locul ce le compete ca 
unor necesari animatori ai cauzei. 

Repetăm, fără de zelul şi concursul preoţimii 
din păstorirea sufletelor puţine nădejdi sunt că AGRU-L 
se va organiză pe toate parohiile provincie noastre 
bisericeşti şi, mai ales, ca organizat fiind, să aibă şi 
o activitate permanentă. Privim cu cele ma! bune nă- 
dejdi în faţa organizaţiei mirenești ce ia ființă în bi- 
serica noastră ; va fi un nou prilej de apropiere și co- 
laborare între cler şi credincioşi. De aceea din parte-ne 
îndemnăm preojimea cu toată căldura să poarte tot 
interesul acestei noui organizaţiuni, nizuindu-se prin 
silințele ei să cointer-seze pe toţi mirenii de ea, fă- 
când astfel ca AGRU-Il să devină un puternic şi via» 
bil organ de intensă activitate religioasă culturală în 
parohii, în dieceze şi în întreaga noastră biserică 


unilă cu Roma. Cu dumnezeu înainte! 

în căutarea unui ideal. 


Spectacolul ce-l prezintă viaţa socială după ma: 
rele cataclism din 1914—1918, îţi face impresia că 
omenirea este un imens bolnav, ale cărui membre 
— popoarele — se sbat frământate de vedenii îngro- 
zitoare. Au trecut 10 ani de când s'a înfiripat noua 
așezare socială şi politică a popoarelor, şi s'a pus în 
funcţiune toată şurubăria nouei organizaţiuni de state. 
Dar maşinăria pare hodorogită, cu toate că abia e la 
început. Scârţăie troznind din închieturi, cu toate că 


nici un popor — și în locul întâiu al nostru — nu se 
poale plânge de criza de oameni, cari vreau — cu 
sila chiar — să-l fericească. 


Nu se poate spune că activitatea omenească ar 
stagnă. O febrilă mişcare şi activilate se desfăşoară pre- 
tutindeni : văzduhul vuieşte spintecat de monstri din melal, 
cari se avântă cu o cutezanţă oarbă în lupta surdă cu for- 
țele naturii, care par'că se dă învinsă desvălind nebă- 
nuite mistere; ce părea neînvins, se învinge: dispare 
distanța ca. roua de fața soarelui; hotarele, cari până 
mai ieri formau un zid, ce nici cu gândul nu-ţi eră 
iertai să-l treci, astăzi sunt niște biete răzoare, cari 
delimitează ţările ca pe nişte holde ; organizaţiuni so- 
sociale, culturale, economice şi politice, cu şi fără 
statute, forfotesc în toate unghiurile ţării, toate vreu 
să-l fericească pe om... . _ 

Şi totuşi nicăiri nu este mulţumire, nu este feri- 


cire. Nu, pentrucă lipseşte sufletul; toată frământarea 


omenească este lipsită de spiritul acela, care toate le 
armonizează, toate le îndreaptă către o ţintă comună 
mai nobilă, care pătrunde întreg mecanismul vieţii 
dându-i un rost, ce stă mai pe sus de vremelnicia 
momentului. Conştiinţa unei vieţi care nu este osân- 
“dintă la moarte, ca cea care se scurge pe scoarţa 
mult încercată a globului terestru, şi mai pe sus de 
toate: conştfiinfa răspunderii pentru faptele săvârşite 
pare că a. trecut în domeniul basmelor, pe cari nici 


copiii de azi nu le mai pot gustă cu aceea senină 


înduioșare ca semenii lor de altă dată. Lipseşte idea- 
lul care să atragă sufletele cu puterea irezistibilă a 
" suprafirescului. 

Resturile generației care a făcut războiul — cum 
se spune, — şi cea după război s'a ales cu o con- 
cepțţie de viaţă desechilibrată. Forţa brutală care, în 
concepţia etică a unora, primează dreptul, a izbit cu 
alâta furie în sentimentul moral creştin al dreptăţii, al 
milei şi al compătimirii, reducând la zero valoarea 
vieţii omeneşti, încât omul animal, care mai nainte 
nu prea cuteză să sa hărțuiască aşa de nerușinat îm- 
potriva omului spirifual, a început să rânjească cu 
dispreţ în faţa idealului căruia i-se închină o lume 
întreagă de aproape două mii de ani: 

„Fericiți cei ce plâng, căci 
mângăiă ; 

„Fericife cei blânzi, căci aceia vor meşteni pământul; 


aceia se vor 


„Fericiți cei ce flămânzesc şi înseloșează de 
dreptate, căci aceia se vor sătură; 

„Fericiți cei milostivi, căci aceia se vor milui; 

„Fericiţi cei curaţi cu inima, căci aceia vor: 
vedea pe D-zeu; 

„Fericiţi făcătorii de pace, căci aceia fiii lui 
D-zeu se vor chemă; 

„Fericiți cei prigoniți .pentru dreptate, căci ace- 
lora este împărăţia cerurilor“ — (Mat. 5, 4—10). 

Să se petrea ă cu atenţiune coloanele măcar 
ale unui număr din vreun cotidian din ţară, şi se va 
convinge oricine, că toale aceste învățături ieşite din 
gura Blândului Nazarenean, sunt dispreţuite cu cea 
mai sfidătoare neruşinare, şi suni nesocolite cu cea 
mai condamnabilă ignoranță. Aşa se explică că sunt 
apăraţi şi chiar proslăviţi cei cari se susţin prin jaf 
în aganiseala altuia, cei cari își clădesc un piedestal 
de glorie prin risipa bunurilor comune; sunt suteriţi 
să apere dreptatea, cei cari, în numele dreptăţii chiar, 
nu sunt vrednici nici să inspire aerul ţării care îi oc: 
roteşte; așa se explică atrofierea simțului realităţii. 
morale în societate, care sufere să o conducă căire 
fericire şi către idealul moralității, aceia cari sunt ve- 
cinic piatra de scandal, sunt, chiar negarea oricărei 
moralităţi ; aşa se explică că cei cari vreau să feri- 
cească — zic ei — neamul, se dușmănesc între ei 
mai abitir ca cele mai sălbatice fiare, gata să-l sfăşie 
pe ori cine ar cuteză să contrazică modul lor de a 
vedeă, şi mai vârtos de a lucră pentru... întărirea 
lor şi slăbirea neamului, 

Biet popor, care, ca şi nu bolnav închipuit, se 
lasă schingiuit pe masa de operaţie, fără să-şi dea 
seamă, că boala lui nu este de natură să se vindece 
prin amputări, sau prin sugeri pofticioase de lipitori 
şi paraziți de toate categoriile. Nu este bolnav 'trupul 
lui, căruia D-zeu i-a dat putere şi bunătăţi invidiate 
de toaiă lumea, ci boala lui esie sufletească. Mic- 
robii descompunerii sufletești s'au încuibat în orga: 
nismul lui şi acestia produc ameţelile şi perturbațiile 
vieţii, acestia îl fac să se împletecească în mersul său. 

Sutletul omului din zilele noastre este slăbit, 
obosit, copleşit de toate ispitirile lumei înduşmănite 
cu sine însăşi, hărțuit de toate curentele propovăduite 
de cei mai zvăpăiați aventurieri exploatatori ai con- 
fuziei generale produsă în sufletul omenirii de zgudui- 
toarea dramă a vieţii sociale mondiale, prin care s'au 
sdrobit atâtea ambiţii şi încrederi deşarte; momit de 
pescuitorii în apa tulbure a prefacerilor anevoioase 
şi încălcite între cari se sbate astăzi viața socială în 
toată lumea. Vrăşmăşia dintre popoare s'a întins şi 
asupra fiilor aceluiaşi popor, în familii, până chiar şi 
copii sunt divizați în grupuri, cari se siăşie ca nişte 
pui de bestii. Involuntar îţi vin în minte cuvintele Mân- 
tuitorului : „Se vor sculă limbă pe limbă şi împărăție 

pe împărăție, şi vor fi ciume şi foamete şi cutremure 
pe alocurea; şi se vor sminti mulţi şi se vor vinde 
unul pe altul, şi va uri unul pe altul. Şi mulţi proroci 
mincinoşi se vor sculă, şi vor înşelă pe mulţi. Şi pen- 
tru înmulţirea fărădelegii, dragostea multora va răci'“ 
(Mat. 24, 8, 10—12). 

Dar să nu se uite, că zizania dintre oameni este 
opera celui rău; acesta, duşmanul omului, a venit 
noaplea şi a semănat neghina care a împânzit holda 
întreagă. Secerişul e aproape, când neghina trebuie 
aleasă din grâul cel curat şi aruncată în foc (Mat: 13, 
24—30). 


Să se scoată duhul rău din suflete şi se vor 

însănătoşi şi trupurile. Aceasta este operația de care 
are nevoe omenirea întreagă. Nu exclusiv însănătoşi- 
rea materială numai cu strivirea celui ce-ţi stă în cale, 
după obiceiul animalelor necuvântătoare, ci, în rândul 
întâiu, însânăloșirea spirituală. 

Aceasta se va face altoind în suflete o nouă 
concepţie de viaţă, un nou ideal, care stă mai pe sus 
de hărţuiala şi sfăşierile proprii omului animal, şi care 
te împintenă să-ţi îndrepţi privirea şi atenţiunea către 
cel ce ne strigă: „Venifi la mine toți cei osteniți şi 
însărcinați, și eu vă voiu odihni pe voi“ 

Cărările acestui ideal le vom căulă. 

N. FLUERAŞ 











Adventiştii. 


Prea dese ori aud credincioşii noștrii în timpul 
din urmă numele Adventiştilor, dar spre marea noa- 
stră părere de rău deasa auzire nu aduce cu sine şi 
o limpede înţelegere a acestui nume, şi mai ales nu 
aduce cu sine de loc înţelegerea primejdiei mari ce 


se ascunde sub acel nume; El însemnează (la prima 


vedere): oamenii, cari aşteaptă sosirea Domnului, 
vrea să zică, se pare, că însemnează ceva bun, fo- 
lositor ; a rare ori însă se potrivește aşa puţin numele 
cu însemnarea sa, cu adevărul însuşi ca la Adyen- 
tişti. Ori cât de frumos să fie acel nume, ori cât de 
frumoase să fie cuvintele în gura acelora, cari cu 
acel nume umblă între credincioşii noștri, ori cât de 
darnici să fie Adventişiii cu cărţile lor, împărţite de- 
seori credincioşilor noştri gratuit, — lăsate uneori în 
casele noastre cu de-a sila, împotriva voinţei noastre, 
— de Adventişti, de cari trebue să se ferească fiecare 
catolic, 

Ştim prea bine că ni se va răspunde din parlea 
unora: . „La Adventişti n'am găsit nimica rău, din 
potrivă, multe lucruri bune“. Acelora cari vorbesc aşa 
să le aducem aminte de cuvintele Mântuitorului: „Fe.- 
riți-vă de prorocii mincinoşi cari vin la voi în haine 
de oi, iar în lăuntru sunt lupi răpitori“. (Mat- 7. 15). 
Mântuitorul a pregătit pe credincioşii săi, că la dânşii 
vor veni oameni arătându-se la vedere blânzi, şi chiar 
cu un nume sfânt, cu numele prorocilor, adică a trimi- 
şilor lui Dumnezeu. Cu toate acestea Mântuitorul ne dă 
povaţă bună, zicând că tocmai astfel de oameni ne pot- 
înşela, fiind proroci mincinoşi, nu trimişi de Dum- 
nezeu ci din potrivă, lucrând împotriva lui Dumnezeu 
şi a mântuirii suiletelor, şi deaceea, asemenea lupilor 
răpitori. | 

Dar cum să ne ferim de acei proroci mincinoşi, 
cum să-i cunoaştem, ca să ne putem păzi de ei? 
Mântuitorul în bunătatea sa ne dă un semn sigur zi- 
cându-ne : „Din rodurile lor îi veţi cunoaşte pe dânşii“. 
(Mat. 7. 16.) Care este rodul Adventiştilor? Rodul 
lor este, că despart pe catolicii uşuratici şi slabi în 


credință de una, sfântă, catolică şi apostolică biserică, 
de sfânta liturghie şi de sacramentele orânduite prin 
Hristos. 

Un asemenea rod însă este într'adevăr rău şi 
foarte stricător. Să nu uităm, ce scrie sfântul Auguse 
tin: „De nimica să nu se teamă creştinul aşa, ca de 
despărţirea de trupul lui Hristos.“ Biserica “catolică 
este tocmai trupul cel mistic al Mântuitorului. Sfântul 
Pavel n'a scris către nişte Adventiștii, ci către catolicii 
cei dintâiu: „Voi sunteţi trupul lui Hristos şi mădulări 
în parte“. ( |. Cor. 12. 27.) Din sânul acestei sfinte 
biserici stăruiesc Adventiştii să smulgă scumpul no- 
stru popor, ca să nu mai facă parte din turma cea 
cuvântătoare a lui Hristos, ci din secta lor, ca să nu 
mai asculte de episcopi şi preoţi, ci de nişte 
oameni, cari umblă pe lume haimană şi despre cari 
nici nu se ştie câte odată, de unde au venit şi ce 
vroiesc întradevăr. Să nu uite poporul nostru nici- 
odată cuvintele serioase ale Mântuitorului (Mat. 18, 
17.): „De nu va asculta cineva nici de biserică, să-ţi 
fie ţie ca un păgân şi vameş.“ Fără mare greutate, 
însă, putem afla, că Adventiştii nu vorbesc despre 
nimeni aşa de rău ca tocmai de sfânta noastră bise- 
rică catolică. De dânsa în nici un chip nu voiesc să 
asculte şi aceasta trebue să ne fie de ajuns, ca să 
ne ferim de dânşii. 

In evanghelia sf. Matei (28, 18) citim că, Mân- 
tuitorul nostru vrând să părăsească această lume, a 
zis Apostolilor săi: „Datumi-s'a mie toată puterea în 
cer şi pe pământ. Dreptaceea mergând învăţaţi toate 
neamurile botezându-i pe ei în numele Tatălui şi al 
Fiului şi al sfântului Duh... şi iată eu cu voi sunt 
în toate zil-le până la sfârşitul veacului“: 

Din aceste cuvinte vedem, că Apostolii trebuie 
să fie în lume până la sfârşitul ei şi că Isus cu puterea 
sa în cer şi pe pământ este cu dânşii „în toate zilele 
până la sfârşitul veacului“. (Mat. 28. 20.) 

Apostolii au murit, ei au încetat a trăi în lume) 
ca persoane fizice, dar din cuvintele Mântuitorului 

iese, că ei vor avea deapururea urmași legitimi în 
persoanele episcopilor în frunte cu sfântul Părinte, 
urmaşul sf. Petru. Adevărata biserică a lui Isus a avut 
aşa dar începutul său cu sf. Apostoli şi cu dânșii 
trebue să existe totdeauna, atunci şi Hristos va fi cu 
dânsa, căci numai Apostolilor le-a făgăduit Isus, că 
va îi cu dânşii până la sfârşitul lumii. Apostolii prin 
urmaşii lor trebue să înveţe poporul creștin, trebue 
să-l boteze și trebue să-l cârmuiască. 

Să întrebăm însă pe Adventişti, de când există 
ei; să-i întrebăm dacă dela Petru şi Andrei, loan şi 
Iacov, şi dela ceilalţi 
1929 de ani. Vom vedea îndată, în ce încurcătură se 
vor află Adventiştii la această întrebare a noastră. Ei 
vor începe a întoarce cuvântul în toate părţile şi la 
sfârşitul sfârşiturilor vor trebui să mărturisească, că 
sunt o sectă de o dată cam recenlă, o sectă, care s'a 
ivit în America, unde o mulţime de secte se ivesc şi pier. 

Una dintre aceste secte : americane sunt şi Ad- 
ventiştii, cari şi-au avut începutul lor în anul 1833. Ce 
însemnează aceasta ? 

Mântuitorul nostru ne povesteşte la sf. Matei 
(13. 5.) despre sămânţa, care a căzut pe pietriş şi s'a 
vestejit în curând, pentrucă n'avea rădăcină. Ceva 
asemenea este cu Adventiștii. Biserica catolică stă 
acum în lume de aproape două mii de ani, ea are 
rădăcinile sale în înţelepciunea şi dragostea lui Isus 
însuşi. Dar Aeventiştii nici n'au o sută de ani, ei nu 
s'au presentat înaintea lumii în ziua Rusaliilor după 
înalțarea Domnului, cu pogorirea sfântului Duh și cu 
minunile făcute din partea Apostolilor, ei nu sunt clă- 
diți de mâna lui Isus pe piatra sf. Peiru, pe care 
porţile iadului nu o vor birui. 

Dar Adventiştii sunt cam îndrăzneţi şi semeţi. 
Ei se laudă şi se fălesc în gura mare înaintea oame- 
nilor, că deşi creştinismul într'adevăr trăieşte de mult 
în lume, dar:creştinismul adevărat de abia ei l-au de- 


scoperit. Creştinii au trebuit să şează în întuneric. 


mare, până ce în anul 1833 a răsărit soarele Adven- 
tiştilor şi a dat lumii lumină. 

Asemenea vorbe sunt foarie păcătoase. Isus a 
învăţat (loan 8. 12): Eu sunt lumina lumii, cel ce vine 
după mine, nu va umbla în întuneric, ci va avea lu- 
mina vieţii. Lumina așa dar trebuie să o căutăm la 
Isus, iar nu la Adventişti. Isus însă a spus Apostolilor 
săi (Luc. 10. 16): Cel ce vă ascultă pe voi, pe mine 


mă ascultă, şi cel ce se lapădă de voi, de mine se 
lapădă. De voim aşa dar, să avem lumina lui Isus, 


nu trebue să ne căutăm nişte învăţători noui, cari s'au 
ivit în America (1833), ci trebue să ascultăm pe Apo- 
stolii lui Isuș, cari ne i în persoanele urmaşilor 
lor. Cu dânşii, nu cu învățătorii americani dela 1835, 
este Isus şi-i fereşte de orice greşeală până la sfâr- 
şitul veacului. ' 

Siântul Pavel numeşte biserica lui Isus ; casa lui 
Dumnezeu, stâlp şi întărire a adevărului. (|. Tim. 3. 


Apostoli înainte cu aproape 

15), Mintea sănătoasă zice fiecărui creştin, că nu este 
cu putință, ca Dumnezeu să ţie casa sa clădită pen- 
tru mântuirea oamenilor 1833 de ani în întunericul 
greşelilor şi rătăcirilor omeneşti. Afară de aceasta 
cum să fie biserica stâlp şi întărire a adevărului, 
dacă 1835 de ani de loc n'a cunoscut adevărul, ci a 
trebuit să aștepte să vie Adventişiii? Atunci Adven- 
tiştii ar fi de abia acel stâlp al adevărului, dar pe 
dânşii nu i-a cunoscut niciun Apostol şi nici unul din- 
tre sf, Apostoli n'ar fi vrut să fie cu veneticii de Ad- 
ventişti. 

Apostolul Pavel ne învaţă în scrisoarea sa către 
Efeseni (4. 11) că Hristos a dat în biserica sa „pe 
unii apostoli şi pe alţii proroci, pe alţii evanghelişii, 
pe alţii păstori şi învățători... ca mai mult să nu 
fim prunci învăluindu-ne şi purtându-ne de tot vântul. 
învăţăturii prin amăgirea oamenilor, prin vicleşugul a- 
măgitor al înşelăciunii“. Vedem așa dar că păstorii 
şi învăţăţorii nosiri trebue să fie. trimişi de Hristos, 
întocmai cu Apostolii înşişi, şi anume pentruca să nu 
fim prunci învăluindu-ne şi purtându-ne de tot vântul 
învăţăturii, ci ca să ajungem toţi la unirea credinţii şi 
a cunoştinței Fiului lui Dumnezeu“. (Ef. 4, 13) Cum 
se întâmplă aceasta? Cum vor veni învățătorii şi pă- 
storii noștri dela Dumnezeu tocmai ca sfinţii Apostoli 
înşişi ? Isus a ales pe Apostolii săi şi le-a dat puterea 
cuvenită, iar Apostolii la rândul lor au ales şi au 
sfinții pe urmaşii lor şi le-au lăsat drept sfântă moşte- 
nire puterea primită dela Hristos. Așa sunt trimiși 
păstorii şi învățătorii noşirii dela Hristos. Nouă cato- 
licilor ne este foarte uşor a arăta, că păstorii noştri, 
episcopii noştri, sunt într'adevăr urmaşii Apostolilor. 
Chiar pe timpurile cele mai vechi ale creştinismului 
sfântul Anaclet, papa Romei, al treilea urmaş al sf. 
Petru Apostolul a poruncii, ca fiecare episcop nou 
ales să fie hirotonil numaidecât de către trei episcopi 
împreună. Așa poporul creștinesc este cu totul sigur, 
că la păstorii noștri a trecut într'adevăr puterea dată 
Apostolilor din partea lui Hristos. Episcopii noştrii la 
rândul lor hirotonesc pe preoţii noştri şi-i trimit po- 
porului credincios. Cu aceşti episcopi şi cu aceşti 
preoți este Hristos până la sfârşitul veacului şi face, 
ca prin învăţătura lor să ajungem toţi la unirea 
credinţii. 

Să întrebăm însă pe Adveniişii, cine le-a dat lor 
drepiul de a predica, cine i-a trimis ca păstori în co: 
munităţile creşiineşti? Când Pavel și Varnava erau 
aleşi să meargă în lume, spre a predica cuvântul lui 
Dumnezeu, n'au făcut-o de capul lor, ci sfântul Duh 
porunci (Fapte 13. 2): Osebiţi mie pe Varnava şi pe 
Saul la lucrul, la carele i-am chemat. Dar creștinii nu 
se mulțumiau nici chiar cu această chemare a sfân- 
tului Duh şi prorocii şi învățătorii din Antiohia, unde 
trăiau Varnava şi Pavel, „poslind și rugându-se au 
pus pe ei mânile şi i-au slobozit“. (Fapt. 13. 3). lată 
creştinii cei dintâi ştiau prea bine, că în biserica lui 

Hristos nimica nu trebue să se facă fără cei mai 
mari puşi de Dumnezeu. Cine dintre noi doreşte a 
trăi într'adevăr în duhul acelor creștini, trebue să re- 
specteze ca şi dânşii rânduiala bisericească, trebue 
să asculte de episcopii şi preoţii noştri în frunte cu 
sfântul Părinte Papa Romei. 

Dar Adventişti nu vroiesc în nici un chip să 
asculte de Papa şi de episcopi, ei fac toate după 
placul lor. Ei zic că au şi ei cârmuitori, învăţători, 
predicatori ; dar, cine a dat acelor oameni puterea de 
a predica şi de a cârmui pe alţii? Intr'adevăr nici un 
predicator al Adventiştilor nu se poate legitima ca 
episcopii noştri, că şia luat puterea dela Apostoli. 
Nici un predicator al Adveniiştilor nu şi-a întărit în- 
văţăturile. sale prin minuni. Dar mulţi sfinţi episcopi 
şi preoți, cari au predicat credinţa catolică, au făcut 
minuni mari şi multe, şt fiindcă noi ne ţinem de cre- 
dința aceea întărită prin minuni, nu ne trebue nouă 
numai decât minuni noui, ci ne ajung minunile făcute 
prin Apostoli şi ucenicii lor. 

De alifel Isus a făgăduit (loan 14. 12): „Cel ce 
crede întru mine, lucrurile pe cari le fac eu, şi acela 
le va face: şi mai mari decât acestea va face“. Şi 

slavă Domnului, aceste cuvinte ale Mântuitorului se 
adeveresc în decursul veacurilor. Şi aceasta nu numai 
în vremile vechi, căci doară biserica noastră poate 
arăla înire fii săi, în toate veacurile şi sfinţi şi minuni. 
Minuni mari a făcut sfântul Niculai, minuni mari a fă- 
cut sf. Grigorie, numii cu dinadinsul făcătorul de mi- 
nuni, minuni a făcut mai târziu sf. Antoniu, sf. Fran- 
cisc Saveriu, minuni a făcut pe timpurile noastre si. 
Tereza de Pruncul Isus, sfântul paroh loan Vianney, 
fericitul loan Bosco. Minunate vindecări putem con- 
slata în fiecare an la Lourdes în Franţa, unde Maica 
Domnului se arată prea milostivă la rugăciunile cre- 
dinc:oşilor, şi unde nişte medici rânduiţi anume exa- 
minează foarte serios, dacă boala vindecaţilor a fost 
adevărată şi dacă vindecarea este temeinică şi trai- 
nică, 

Deşi însă Adventiștii răspândesc multe cărţi, 
deşi vin cu mulţi bani şi cu vorbe răsunătoare n'au 
făcut nici o minune. Se vede, că secta lor este stearpă, 
că n'are de scut mâna lui Dumnezeu, că este un sad 
„care nu l-a sădit Tatăl cel ceresc“, (Mat. 14. 13) de 
aceea nici nu aduce rodurile cerești ale minunilor. 

P. Felix Wiercinskhi. 














Parohie ortodoxă cu credincioşi uniţi. 


Să nu creadă on. cititori că doară aceasta s'ar 
fi întâmplat pe fabuloasa insulă Atlantida, nu, aceasta 
“minunăţie s'a întâmplat la noi în România, şi — re- 
cunoaştem — este o minune special ortodoxă. La 
gran ţa de Vest a ţării s'a înfiinţat prin 1926 o colo- 
nie între comunele Doba şi Moftinul mic, adunându-se 75 
familii — după cum spune ancheta oficiaiă pe baza căreia 
scriem cele ce urmează — dintre cari 9 ortodoxe şi restul 
de 66 gr. cat. adecă: unifi. Episcopia noastră din 
Oradea a sesizat ministerul Agriculturii şi al Dome: 
niilor, care a ordonat o anchetă ţinută la faţa locului 
în ziua de 29 Oct. 1929. lată ce s'a constatat cu oca- 
ziunea acestei anchete: 

Zeloşii şi  neodihniţii bisericii dominante au 
pus mâna pe un normalist cu numele de familie: 
Purdel (numele de botez î-mi scapă), lau popit la 
repezeală şi lau trimis între coloniştii români așezați 
în noua colonie: Colonel Paulian. Ajuns aici a înce- 
put să amenințe pe bieţii oameni că de nu se vor da 
de ortodoxi nu vor fi împroprietăriți şi vor trebui să pă- 
răsească vetrele ocupate ; apoi a întocmit o conscri- 
ere în care fără ştirea şi fără învoirea lor au fost 
irecuţi toţi de ortodoxi. Pe baza acestei conscrieri 
făcută fără nici un scrupul, la cererea episcopiei or- 
todoxe, Ministerul Cultelor a aprobat la 20 Sept. 1926, 
No. 37305, înființarea unei parohii ortodoxe în colonia 
Colonel Paulian. ” 

Parohia trebuia și împroprietărită. Aceasta s'a 
făcut pe baza unui proces verbal redactat de un in- 


spector general agricol în care se spune că fiind co- 
loniştii fofi români, au drept să ceară împroprietărirea 
bisericii lor româneşti; dar nu s'a spus că aco'o sunt 
66 familii gr. cat. şi numai 9 ortodoxe. (Cu acest pro- 
ces verbal, pe care-l are în copie, vrea să se justifice 
preotul ort. Purdel). 

S'a înfiinţat, dar, parohie ortodoxă şi s'a şi îm- 
proprietărit ca parohie ortodoxă ; dar cu toate aceste 
nu era ortodoxă. De aceea s'au pus pe lucru: preo- 
iul Purdel şi cu organele serviciului agricol din Satu- 
Mare. Au început cu o terorizare sistematică să în- 
duplece pe colonișiii uniţi să se lepede de legea lor, 
pentrucă, dacă nu, vor fi mutaţi din colonie. Aşa a- 
gronomul Ionescu veni în colonie în ziua de 28 lulie 
1929 şi în prezența preotului unit din Doba, loan 
Soran, a spus coloniştilor că în colonie nu sunt de- 
cât orfodoxi, iar dacă vre-unul s'ar declara că este 
unit numai de cât va fi mutat la altă colonie. Apoi 
la 25 August 1929 veni în colonia în chestiune con- 
silierul agricol Theodoriu Drăgan şi a spus colonişti- 
lor uniţi, că dacă nu vor trece la ortodoxie toţi vor 
fi mutaţi la colonia Nicula. colonie ortodoxă. 9 dintre 
ei, intimidaţi s'au prezentat şi au declarat .irecerea; 
dar la 23 Septemrie 6 dintre aceștia au revenit asu- 
pra declaraţiunii lor din 25 Aug. motivând revenirea 
cu aceea, că şi declarafiunea din 25 Aug. au făcut-o 
intimidați de consilierul agricol Theodoriu, ce _i-a 
umeninfat, că dacă nu vor frece, vor ji mutafi la 
colonia Nicula. Aceasta au declarat-o la procesul 

verbal din 23 Sept. 1929. Au fost, deci, 3 treceri, şi 
au rămas 63 de famili unite. 

Astăzi colonia Colonel Paulian, în privinţa locui 
torilor, se prezintă astfel: sunt 63 familii coloniști 
Pauliani, toţi gr. cat.; 21 familii coloneşti din Doma- 
neşti (Paprică) şi 20 de familii foşţi servitori dominali. 


Total 704 familii, cu 500 . suflete uniți, şi 12 familii 


ortodoxe. 

Acesta este adevărul, aşa s'a făcut parohia or- 
todoxă cu credincioşi uniţi în colonia Colonel Paulian, 

E de notat, că bieţii credincioşii noştri până mai 
ieri n'au  cutezat să facă demersuri, până ce nu se 
vor vedea definitiv în posesiunea loturilor cu cari au 
fost împroprietăriți. Aceasta de groaza amenințărilor 
popii ortodox şi ale organelor serviciului agricol 
lipsite. de scrupul şi cari n'aveau nici un drept să se 
amestece în cheştiunile privitoare la credinţa colonişii- 
lor. Sau dacă au avut ordin să facă acolo o colonie 
curat ortodoxă, atunci. să îi adus acolo ortodoxi de 
baştină. Dar nu, ei au primit uniţi, ca prin apucături 

mișeleşti, dacă odată îi vor vedea desprinşi de vet- 
rele lor, să-i poată teroriză ca să se lapede şi de le- 
gea lor, ceeace — după cum s'a constatat — nu le-a 
succes. 

Dar cu această constatare oficială chestiunea nu 
nu se poate socoti închisă. Ministerul Agriculturii şi 
Dom. este obligat să împroprietărească parohia ro- 
mână unifă din colonta Colonel Panlian, cu loturile 
cuvenite, căci sunt în abundență. Pentrucă dacă au 
aflat just să împroprietărească parohia ortodoxă in- 
existentă, atunci este o crimă a nu împroprielări pa: 
rohia unită care singură poate și are dreptul să 
existe în numita colonie: 

Şi nu numai atât, Ministerul Cultelor are datoria 
să cerceteze cum a putut fi dus în rătăcire ca să 
aproabe înființarea unei parohii ortodoxe inexistente. 
Să revoace aprobarea, dând dreptul ce i-se cuvine 
parohiei române unite. Aceasta în_interesul păcii şi 
al liniştii sufletelor din acest colţ de ţară. 

i Rap.- 











Misiuni în parohia Ruşeni şi filiala Hrip. 


Despre Misiuni şi până acuma sa scris şi 
s'a vorbit mult; la alte neamuri se practică de zeci 
de ani cu rezuliate uimitoare. Noi abia suntem la în- 
ceput. Şi chiar penirucă suntem la început voi arătă 
ce se poate face şi la noi, cum au decurs Sf. Misiuni 
în parohia Rușeni şi filiala FIrip, ce efecte au avut, 
ce binefaceri au rezultat din ele. In parohie s'au mai ţi- 
nut Misiuni în anul 1926 irei zile, sub decursul cărora 
s'au mărrurisit şi cuminecat 116 credincioşi ceeace în 
proporție cu numărul credincioşilor, constitutie un re- 
zultat frumos, 

In anul curent Misiuni s'au ţinut în zilele de 
22—25 lunie, conduse de Părintele Afanasiu Maxim 
egumenul dela Mănăstirea Bicsadului. Deşi în 22 |. c. 


toată lumea era la lucrul câmpului, la glasul clopotu- | 


lui credincioşii îmbrăcaţi în haine de sărbătoare gră- 
beau din toate părţile comunei la vecernie; iar cei 
din filială într'o procesiune frumoasă: cu cântece ma- 
riane, vineau să asculte cuvântarea Părintelui Egumen. 
S'a făcut vecernia şi Paraclisul. Predica de întrodu- 
cere despre Sf. Misiuni, a împresionat atât de adânc, 
în cât în ziua următoare Dumineca, n'a rămas aproape 
nimeni acasă, ci toţi, cu mic cu mare, au venit la bise- 
rică ; iar din filială într'o procesiune grandioasă cu 
prapori şi cu icoana Maicii Dlui, aproape toţi credin- 
cioșii au venit să asiste la Sf. Liturgie, sub care s'au 
rostit două predici. Una predică a fost după Evan: 
ghelie când s'a făcut şi primirea solemnă a membri- 
lor Reuniunii Mariane înființată în a. 1923, decorân- 
du-se membri cu medalioane primite pentru acest scop 
dela Inalt Prea Sfinţitul Episcop diecezan; a doua s'a 
rostit la sfârsitul Sf. Liturgii. In aceasta zi s'au măr- 


turisit şi cuminecat 165 credincioşi. 

Vecernia împreunată cu Paraclis s'a ţinut în fi- 
lială, unde s'a rostit a patra predică fiind de faţă- 
aproape toţi credincioşii din Hrip şi Ruşeni, acestia 
din urmă veniţi în procesiuna. Luni Sf. Liturgie s'a ce- 


-lebrat tot în filială, unde nu numai din Ruşeni, ci şi 


din Tătăreşti a venit popor mult în procesiune. La 
sfarşitul predicei după Evanghelie s'a făcut şi aici, în- 
tocmai ca în Ruşeni, primirea solemnă a membrilor 
Reuniunii Mariane. 

Vecernia de Luni s'a ţinut la Rușeni, unde iarăşi 
a venit în procesiune şi cei din Hrip. Sub vecernie 
s'a ţinut predică şi după vecernie Paraclis. Marţi la 
SE. Liturghie s'au mărlurisit şi cuminecat iarăşi o mul- 
țime de credincioşi. De toţi, în parohie şi filie, sau 
mărturisit şi cuminecat 385 credincioşi. 

lată pe scurt cum au decurs sf. Misiuni, cari îutr'- 
adevăr sunt binefaceri d-zeieşti. Precum ploaia, face 
să înverzească şi să rodească pământul uscat şi în- 
setat, astfel sf. Misiuni, prin cuvântările ce se rostesc. 
schimbă sufletele, le fac roditoare de fapte bune, le 
pregătesc la mântuire. In urma Sf. Misiuni credin- 
cioşii cercetează mai des sf. biserică nu numai în 
Dumineci şi sărbători, ci şi în zile comune; încetează 
sudălmile, blestămurile, cari azi sunt atât de obicinuite, 
încetează certurile în familii eic. Mai departe, ca re: 
zultat al sf. Misiuni vorbesc mai eclatant faptele fru- 
moase săvârşite de credincioşi, şi cari s'au arătat în 
26 Oct. a. c, când s'au sfinţit în parohie 3 cruci. 
Una redicaia de Reuniunea Mariană, o cruce frumoase 
de piatră care a cosiat 18000 Lei ceeace, deşi nu e 
o sumă aşa de mare, dar totuşi între împrejurările fi- 

nanciare de azi, este o jertfă irumoasă. S'a ridicat o 
cruce în biserică întru amintirea sf. Misiuni, și alta la 
hotar. In filială asemenea, Reuniunea Mariană a ridi- 
cat o cruce în biserică în amintirea sf. Misiuni. Afară 
de acestea Maria Pane cu soțul Vasile Pane u fă- 
cut o fundație de 10.000 Lei. Cu aceasta ocaziune 
s'au reparat veșmintele bisericești şi s'au făcut mai 
multe lucruri frumoase. lată dară, ce p'oduc sf. Mi: 


siuni şi ce produc Reuniunile. 
La aceste lucruri trumoase a contribuit mult Sf. 


Sa Părintele Egumen, care prin un zel deosebit şi 
prin vorbirile pătrunzătoare a cucerit inimile ascultă- 
torilor. Tot la fel Sf. Sa Părintele Augustin Pop, tot 
dela Mănăstirea Bicsadului, care a condus serbările 
din 26—27 Oct cu atâta dragoste şi atâta căldură de 
par'că iarăşi aveam Misiuni. La sărbătoarea Sf. De- 
metriu în parohia Ruşeni la Sf. Liturgie a ţinut două 
predici una după Sf. Evangelie, alta după sfinţirea 
crucilor vorbind la crucea de Misiuni despre însem- 
nătatea crucii redicată în aminiirea sf. Misiuni, La ve- 
cernie a predicat despre suferinţele Mantuitorului Isus. 

Duminecă în filiala Hrip la sf. Liturghie iarăş 
s'a ținut două predici, una despre moarte, alta despre 

sf. Cruce de Misiuni. La vecernie, care s'a ţinut în 
parohia matre a fost ultima predică de încheiere, 

Cu aceasta ocaziune, cu toate că în 6 şi 15 
Oct. şi-au făcut credincioşii mărturisirile lor lunare, to- 
tuşi s'au mărturisit şi cuminecat 142 în parohie 
şi filie. 

Cine nu vede aici binecuvântarea cerească asupra 
sufletelor, cari sunt expuse, mai ales în zilele de azi 
la grele încercări. Nu există chestiune mai importantă 
decât mântuirea sufletelor; pentru ajungerea acesteia 
cele mai potrivite mijloace sunt înființarea Reuniunilor 
pii şi ținerea sf. Misiuni, conduse de preoţi călugări, 
ori misionari, cari ştiu pătrunde în sufletele ascultă- 
torilor, 

Şi cum rezultatul acestor Misiuni în mare parte 
se atribue St. Sale Părintelui Egumen Af. Maxim şi 
Părintelui Augustin Pop, şi pe aceasta cale le aduc 
în numele credincioşilor mei mulțumită, cerând dela 
bunul D-zeu darul Spiritului Sifânt asupra muncii lor 
care o depun pentru mântuirea sufletelor şi pentru 
binele şi înflorirea sf. noastre Biserici. 

Ruşeni la 8 Nov. 1929. A 

| N. CAÂMPIAN paroh. 








O lâămurire. 


Primim spre publicare următoarele : 

Reterindu-mă la cele scrise în articolul „Cum 
ni se fură sufletele“ din No. 13-14 al „Vestitorului“ vă 
rog respectuos, binevoiţi a da loc următoarei rectificări : 

Este legitimă revolta autorului P. 1. şi sum şi 
eu tot atât de scârbit în sufletul meu în faţa lucrurilor 
criminale săvârşite în colonia „Colonel! Paulian“. 

In interesul adevărului, însă, declar şi subliniez, 
că nu sum păriaş în furtul sufletelor, — atribuit, în 
parte, şi mie ca protopop şi fost senator „averescan“, 
precum spune d-l autor. Colonia din întrebare n'a 
aparţinut distructului meu. Icoana clară a mişeliilor şi 
a lucrurilor criminale ce se petreceau în colonie, am 
avut: o- numai atunci, când cu finele lunei lulie 1928 
mi s'a ordonat din partea Preav. Ord. No. 1878/1928 
ca în calitate, de delegat episcopesc să cercetez 
lucrurile din colonie. 

In atare calitate am sondat terenul imediat, — şi 
având icoana clară a situaţiei, mi am format convinge» 
rea întemeiată, că la rezultatul dorit nu se poate ajunge, 
decât numai prin anchetarea lucrului prin o comisiune 
mixta (credincioşii-colonişti erau sub cea mai grozavă 
teroare — ameninţaţi cu expulsare). In ziua de 10 August 
1928, m'am şi prezentat Ja d-l prefect al judeţului, şi 
proiestând în modul cel mai energic contra uneltirilor 
ortodoxe — şi iin special a organelor Ref. Agrare, 
— am cerut anchetarea lucrului prin o comisie mixtă, 
Fostul prefect, adânc revoltat și el, a ordonat să se 
iea imediat dispoziţiunile necesare; — când coto, 
aflându-se că colonia aparţine judeţului Sălaj, a re- 
gretai că nu are compelința de a ordona ancheta 
cerută. 

Cazul l-am raporiat Preaveneratului Ordinariat, și 
prin o propunere molivată — am cerut să se intervină 
chiar la In. Minister a se ordona o comisiune mixtă 
de anchetare. 


După toate aceste în ziua de 18 August 1928 
am fost absolvat de însărcinarea primită. 

Întrucât la urmă, colonia din întrebare, prin gr. 
Rescris al Preaveneratului Ordinariat cu No. 1721/1929 
a fost afiliată la parohia Doba, şi în urmare adnexată 
districtului meu, — pregătind terenul, în dumineca de 
1 Sept. crt.. însoţit de doi fraţi preoţi, am început 
lupta impotriva .invaziunilor criminale, și de atunci 
în toate duminecile şi sărbătorile se ţin misiuni popo- 
rale prin preoţii districtului meu după un plan bine 
stabilit. | 

Dispoziţiunile luate precum şi rezultatul ajuns se 
pot vedea din rapoartele mele înaintate Preav. Ord. 
sub. No. 336/1929, 351/1929 şi 368/1929. 


Astăzi situaţia în colonie esie cu totul alta. 

Valorosul prefect al judeţului nostru a avut cu- 
rajul să trezească la realitate şi să izbească cu ârma 
legei — pe care o respectă — pe aceia cari în loc 
să îş depună toate puterile sufletul ia slujba patriei 
— împlinindu-şi datorințele cu devotament — au mal- 
tratat și au brulalizat pe bieţii oameni pentru credința 
lor sfântă, iar credincioşii nostri scăpaţi astăzi de 
coşmarul îngrozitor ce apăsa asupra lor dând laudă : 
şi mulţumită Marelui Dumnezeu, cu însufleţire spun: 
„nu este pre pământ putere care să ne rupă de cre- 
dința noastră sfântă strămoşească — dată noauă prin 
Maica Roma“. 

Credincioşii, cu nerăbdare așteaptă ancheta 
pentruca, de o parte să li se dea prilejul să-și mărlu- 
risească credinţa în faţa lui Dumnezeu și a oamenilor, 
iar de altă parte, pentruca să ajungă în proprielatea 
loturilor date pentru o biserică neexistentă făurită 
prin înşelăciune şi falş. 

Despre asta de altă dată. 


Arhidiacon Romul Buzilla, protopop 

8 VESTITORUL 


AVIZ! 


Se aduce la cunoștința tuturor, 


bile condițiuni. 


care din ţară. 


HONIG FRIDERIC 


ARAD, STRADA BARIŢIU 10—241. 


Fondată 
la anul 1840. 

Cea mai veche şi mai 
mare lurnătorie de clo- 
pote din România. 

La comandă fabric 
clopote de orice mărime 
din cel mai curat bronz 
pentru clopote pe lângă 

garanță mare Şi cu pre- 

fixarea precisă a tonuri- 
lor. Invenţie proprie li- 
cenţiată. 

Rechizite şi scaune de 
fer pentru clopote. Mo- 
ioare electrice pentru clo- 
potii. — Condiţiuni avan- 
iajoase de plată. 

COSR GSTIOGE NO OSTNOGSTNO GOGSTNO PSNOGSTNOOSDISO 


(Je Soo oLe4e)e [eo ee)ej ee ere) 
Fabricarea clopotelor & 

din cea mai bună calitate, 
execută repede, prompt şi cu 
garanţie de lungă durată. La 
cerere trimite prospecte detai- 
lateFabrică de clopoie,ventile, 
'5i pumpe şi totfelul de turnătorii de metal. 


i UZINELE METALURGICE $. A. 


(5) 
(9) TIMISOARA, IV. STR. ANDREI MURESANU 3. 
Telefon 23-42 Telefon 23-42 

Tipografia și Litografia Românească S. A, Oradea 

îndeosebi 
Banca diecezană: „llmirea“* Societate pe Acţiuni, cu un capital de 7.500.000 Lei. 

Aceasta Bancă are de scop o fructificare mai rentabilă a diferitelor fonduri şi fun- 
daţiuni diecezane făcând însă, bineînţeles, şi opereţiuni bancare: primeşte depuneri cu 
cele mai favorabile dobânzi; dă împprumuturi cambiare şi ipotecare cu cele mai favora- 

Anul V, No. 22. 





a On. Cler, că în Oradea a luai ființă 


Oricine va înțelege că Banca Unirea S. A. înseamnă un nou şi important 
factor de desvoliare economică în dieceza noastră, unde cei vizaţi la ajutor bănesc vor 
găsi sprijin pe lângă condiţiunile cele mai avantajoase, Dată fiind garanţia: morală şi 
soliditatea conducerii Banca Unirea are să devină unul dintre cele mai sigure institute ban- 


On. Preoţime e rugată a lua act despre aceasta înfiinţare şi a îndruma pe cei in: 
ieresaţi spre acest institul economic şi tinanciar al Diecezii. 
Banca „Unirea“ S. A. sa deschis la 1 Oct. c. şi e situată în str. Pavel No. 2. | 


NOU! NOU! 
ÎI JEAN CARRERE 
TRIUMFUL PAPAUITĂȚII 














Tradusă de Societatea „Sf. loan Gură ue Aur“, Oradea, 


CUPRINDE: 


Prefajţă, de Pr. Dr, Al. L. Tăutu — Pentru ce este Roma 
eternă — Tu es Peirus — Peiru şi Cezar _— Chestiunea 
Romană — Spre viilor; Adaos: Legea garanţiilor — Tra- 
tatul din 11 Febr. 1929 între sf. Scaun şi Italia — Con. 
cordaiul cu Italia — Statul papal — Lista papilor şi a îm- 
păraţilor. — Preţul Lei: 100-—  :-: Se poate comanda 
dela Seminarul Teologic. unit, Oradea, Parcul St. 
cel Mate No. 8. 


Către On. Abonaţi! 


Foarte mulţi dintre On. abonaţi ni se piâng că 
nu primesc regulat „Vestitorul“. Se facu cunos- 
cu tutorora că de aici se trimite revista regulat. 
Nu înțelegem ce poate să fie piedeca, cu atât 
mai vârtos, că sunt unele parohii unde s'a tri- 
mis de două şi de trei ori acelaş număr recla- 
mat, şi nici odată n'a ajuns la destinaţiune. 
Rugăm insistent pe On. abonaţi, cari nu primesc 
regulat revista, să cerceteze la postă să vagă unde 
este pledeca, pentrucă de aici se trimite tuturor. 





Redactor responsabil: Dr. Nicolae Fluer aş 

